|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 27.jūnijā** |  **Nr. GND/2024/352** |
|  |  **(protokols Nr.14; 51.p)** |

**Par telpu nodošanu bezatlīdzības lietošanā Gulbenes Mākslas skolai**

 Gulbenes novada pašvaldībā 2024.gada 14.jūnijā saņemts un dokumentu vadības sistēmā ar reģistrācijas numuru GND/4.18/24/2139-G reģistrēts Gulbenes Mākslas skolas, reģistrācijas numurs: 40900019240, juridiskā adrese: O. Kalpaka iela 70A, Gulbene, Gulbenes novads, LV – 4401 (turpmāk – iesniedzējs), 2024.gada 14.jūnija iesniegums, kurā norādīts, ka, pamatojoties uz 2019.gada 27.novembra līgumu Nr.GND/9.17/19/1098 par telpu nodošanu bezatlīdzības lietošanā (turpmāk – Līgums), kas noslēgts starp Gulbenes novada pašvaldību un iesniedzēju, iesniedzējam profesionālās ievirzes izglītības programmas “Vizuāli plastiskā māksla” īstenošanai Lizumā no 2019.gada 1.oktobra līdz 2024.gada 31.maijam nodotas telpas bezatlīdzības lietošanā adresē: “Dārznieka māja”, Lizuma pagasts, Gulbenes novads, LV – 4425 (kadastra apzīmējums: 50720060259005), ar kopējo platību 32,2 m2. Ņemot vērā to, ka Līguma termiņš ir beidzies, iesniedzējs lūdz Gulbenes Mākslas skolas Lizuma mākslas klases mācību procesa īstenošanai iesniedzējam nodot bezatlīdzības lietošanā telpas Nr.1.,2.,3.,4.,5.,6.,7.,8.,9.,10. adresē: “Dārznieka māja”, Lizums, Lizuma pagasts, Gulbenes novads, LV – 4425 (kadastra apzīmējums: 50720060259005), ar kopējo platību 70,11 m2.

 Papildus iesniedzējs norāda, ka augstāk minētajās telpās ir veikts kosmētiskais remonts un tās ir aprīkotas ar mācību procesam nepieciešamo inventāru. Iesniedzējs norāda, ka Gulbenes Mākslas skolas Lizuma mākslas klasēs kopā mācās 42 audzēkņi (2.klasē – 18 audzēkņi, 4.klasē – 15 audzēkņi, 6.klasē – 9 audzēkņi) un no 2024.gada 1.septembra Gulbenes Mākslas skolas Lizuma mākslas klasēs tiks uzsākta jauna profesionālās ievirzes izglītības programma, kuras kvalitatīvai īstenošanai ir nepieciešamas plašākas telpas.

 Ņemot vērā minēto un pamatojoties uz Pašvaldību likuma 73.panta astoto daļu, kas nosaka, ka dome vai tās pilnvarota persona lemj par pašvaldības kustama un nekustamā īpašuma nodošanu starp pašvaldības iestādēm, un Gulbenes novada pašvaldības domes Finanšu komitejas ieteikumu, atklāti balsojot: ar 11 balsīm "Par" (Ainārs Brezinskis, Aivars Circens, Atis Jencītis, Daumants Dreiškens, Guna Pūcīte, Guna Švika, Gunārs Ciglis, Intars Liepiņš, Ivars Kupčs, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. NODOT Gulbenes Mākslas skolai, reģistrācijas numurs: 40900019240, juridiskā adrese: O.Kalpaka iela 70A, Gulbene, Gulbenes novads, LV – 4401, bezatlīdzības lietošanā līdz 2031.gada 30.jūnijam nekustamā īpašuma “Akācijas” ar kadastra numuru 50720060259 un adresi: “Dārznieka māja”, Lizums, Lizuma pagasts, Gulbenes novads, LV – 4425, sastāvā ietilpstošās ēkas – dienesta viesnīcas, kadastra apzīmējums 50720060259005, telpas Nr.1.,2.,3.,4.,5.,6.,7.,8.,9.,10. kopplatībā - 70,16 m2, Gulbenes Mākslas skolas Lizuma mākslas klases mācību procesa īstenošanai.
2. NOTEIKT, ka Gulbenes Mākslas skola, reģistrācijas numurs: 40900019240, juridiskā adrese: O.Kalpaka iela 70A, Gulbene, Gulbenes novads, LV – 4401, nodrošina bezatlīdzības lietošanā nodoto telpu uzturēšanu, kā arī sedz ar to lietošanu saistītos izdevumus.
3. UZDOT Gulbenes novada Centrālās pārvaldes Juridiskajai un personālvadības nodaļai sagatavot līgumu par telpu nodošanu bezatlīdzības lietošanā saskaņā ar šī lēmuma 1.punktu.
4. Lēmuma izrakstu nosūtīt: Gulbenes Mākslas skolai, reģistrācijas numurs: 40900019240, juridiskā adrese: O.Kalpaka iela 70A, Gulbene, Gulbenes novads, LV – 4401.

Gulbenes novada pašvaldības domes

priekšsēdētāja vietniece G.Švika